Ericu950/Stoicheia-meter-silver huggingface dataset:
πάππων δὲ καὶ προγόνων βασιλέων ἔλαχον , ὧν οἱ πλείους ἐλέγοντο ἀρχιερεῖς , τὴν βασιλείαν τῆς ἱερωσύνης ἐν δευτέρᾳ τάξει τιθέμενοι καὶ νομίζοντες , ὅσῳ θεὸς ἀνθρώπων διαφέρει κατὰ τὸ κρεῖττον , τοσούτῳ καὶ βασιλείας ἀρχιερωσύνην 0 ·
τὴν μὲν γὰρ εἶναι θεοῦ θεραπείαν , τὴν δὲ ἐπιμέλειαν ἀνθρώπων 0 1 .
ἔθνει δὴ τοιούτῳ προσκεκληρωμένος καὶ πατρίδι καὶ ἱερῷ δέομαι ὑπὲρ ἁπάντων ·
τοῦ μὲν ἔθνους , ἵνα μὴ τὴν ἐναντίαν δόξαν ἐνέγκηται τῆς ἀληθείας , εὐσεβέστατα καὶ ὁσιώτατα διακείμενον ἐξ ἀρχῆς πρὸς ἅπαντα τὸν ὑμέτερον οἶκον 0 ·
ἐν οἷς γὰρ ἐφεῖται καὶ ἔξεστι μετὰ νόμων εὐσεβεῖν , οὐδενὸς οὔ τε τῶν Ἀσιανῶν οὔ τε τῶν ἐν Εὐρώπῃ λείπεται τὸ παράπαν , εὐχαῖς , ἀναθημάτων κατασκευαῖς , πλήθει θυσιῶν , οὐ μόνον ἐν ταῖς κατὰ τὰς δημοτελεῖς ἑορτὰς ἀναγομέναις , ἀλλὰ καὶ ἐν ταῖς καθ ἑκάστην ἡμέραν ἐντελεχέσιν ·
ἐξ ὧν οὐ στόματι καὶ γλώσσῃ μηνύουσι τὸ εὐσεβὲς μᾶλλον ἢ ψυχῆς ἀφανοῦς βουλεύμασιν οἱ μὴ λέγοντες , ὅτι φιλοκαίσαρές εἰσιν , ἀλλ ὄντες ὄντως 0 .
περὶ δὲ τῆς ἱεροπόλεως τὰ προσήκοντά μοι λεκτέον ·
αὕτη , καθάπερ ἔφην , ἐμὴ μέν ἐστι πατρίς , μητρόπολις δὲ οὐ μιᾶς χώρας Ἰουδαίας ἀλλὰ καὶ τῶν πλείστων , διὰ τὰς ἀποικίας ἃς ἐξέπεμψεν ἐπὶ καιρῶν εἰς μὲν τὰς ὁμόρους , Αἴγυπτον , Φοινίκην , Συρίαν τήν τε ἄλλην καὶ τὴν Κοίλην προσαγορευομένην , εἰς δὲ τὰς πόρρω διῳκισμένας , Παμφυλίαν , Κιλικίαν , τὰ πολλὰ τῆς Ἀσίας ἄχρι Βιθυνίας καὶ τῶν τοῦ Πόντου μυχῶν , τὸν αὐτὸν τρόπον καὶ εἰς Εὐρώπην , Θετταλίαν , Βοιωτίαν , Μακεδονίαν , Αἰτωλίαν , τὴν Ἀττικήν , Ἄργος , Κόρινθον , τὰ πλεῖστα καὶ ἄριστα Πελοποννήσου 0 1 2 .
καὶ οὐ μόνον αἱ ἤπειροι μεσταὶ τῶν Ἰουδαϊκῶν ἀποικιῶν εἰσιν , ἀλλὰ καὶ νήσων αἱ δοκιμώταται , Εὔβοια , Κύπρος , Κρήτη .
καὶ σιωπῶ τὰς πέραν Εὐφράτου ·
πᾶσαι γὰρ ἔξω μέρους βραχέος , Βαβυλὼν καὶ τῶν ἄλλων σατραπειῶν αἱ ἀρετῶσαν ἔχουσαι τὴν ἐκ κύκλῳ γῆν Ἰουδαίους ἔχουσιν οἰκήτορας .
ὥστ  ἐὰν μεταλάβῃ σου τῆς εὐμενείας ἡ ἐμὴ πατρίς , οὐ μία πόλις ἀλλὰ καὶ μυρίαι τῶν ἄλλων εὐεργετοῦνται καθ ἕκαστον κλίμα τῆς οἰκουμένης ἱδρυθεῖσαι , τὸ Εὐρωπαῖον , τὸ Ἀσιανόν , τὸ Λιβυκόν , τὸ ἐν ἠπείροις , τὸ ἐν νήσοις , πάραλόν τε καὶ μεσόγειον .
ἁρμόττει δέ σου τῷ μεγέθει τῆς τοσαύτης τύχης διὰ τῶν εἰς μίαν πόλιν εὐεργεσιῶν μυρίας ἄλλας συνευεργετεῖν , ὅπως διὰ πάντων τῶν τῆς οἰκουμένης μερῶν ᾄδηταί σου τὸ κλέος καὶ οἱ μετ εὐχαριστίας ἔπαινοι συνηχῶνται .
φίλων ἐνίων πατρίδας ὅλας τῆς Ῥωμαϊκῆς ἠξίωσας πολιτείας , καὶ γεγόνασιν οἱ πρὸ μικροῦ δοῦλοι δεσπόται ἑτέρων ·
καὶ τῶν ἀπολελαυκότων τῆς χάριτος μᾶλλον ἢ οὐχ ἧττον οἱ δι οὓς γέγονεν ἥδονται 0 .
κ ἀγώ τίς εἰμι τῶν εἰδότων μὲν ὅτι δεσπότην ἔχω καὶ κύριον , κεκριμένων δὲ ἐν τῇ τάξει τῶν ἑταίρων , ἀξιώματος μὲν ἕνεκα οὐ πολλῶν ὕστερος , εὐνοίας δὲ οὐδενὸς δεύτερος , ἵνα μὴ λέγω πρῶτος 0 .
διά τε οὖν τὸ πεφυκέναι καὶ διὰ τὸ πλῆθος τῶν εὐεργεσιῶν , αἷς με κατεπλούτισας , θαρρήσας ἂν ἴσως αἰτήσασθαι τῇ πατρίδι καὶ αὐτός , εἰ καὶ μὴ τὴν Ῥωμαϊκὴν πολιτείαν , ἐλευθερίαν γοῦν ἢ φόρων ἄφεσιν , οὐδὲν ἀπετόλμησα τοιοῦτον αἰτήσασθαι , τὸ δὲ φορητότατον , χάριν σοὶ μὲν ἀζήμιον δοῦναι , τῇ δὲ πατρίδι λαβεῖν ὠφελιμωτάτην 0 1 ·
τί γὰρ ἂν γένοιτο εὐμενείας ἡγεμόνος ὑπηκόοις ἄμεινον ἀγαθόν ;
ἐν Ἱεροσολύμοις πρῶτον , αὐτοκράτορ , ἠγγέλη σου ἡ εὐκταία διαδοχή , καὶ ἀπὸ τῆς ἱεροπόλεως ἐπὶ τὰς παρ ἑκάτερα ἠπείρους ἐχώρησεν ἡ φήμη ·
προνομίας καὶ διὰ τοῦτο τυγχάνειν ἐστὶν ἀξία παρὰ σοί .
καθάπερ γὰρ ἐν ταῖς συγγενείαις οἱ πρεσβύτατοι παῖδες τυγχάνουσι πρεσβείων , ὅτι πρῶτοι τὸ πατρὸς καὶ τὸ μητρὸς ὄνομα τοῖς γονεῦσιν ἐφήμισαν , τὸν αὐτὸν τρόπον , ἐπειδὴ τῶν ἀνατολικῶν πρώτη πόλις αὕτη σε προσεῖπεν αὐτοκράτορα , δικαία τυγχάνειν πλειόνων ἐστὶν ἀγαθῶν , εἰ δὲ μή , τῶν γοῦν ἴσων 0 1 2 .
τοσαῦτα δικαιολογηθεὶς καὶ δεηθεὶς ἅμα περὶ τῆς πατρίδος εἶμι τὸ τελευταῖον ἐπὶ τὴν περὶ τοῦ ἱεροῦ δέησιν .
τοῦτο , Γάιε δέσποτα , τὸ ἱερὸν χειρόκμητον οὐδεμίαν ἐξ ἀρχῆς μορφὴν παρεδέξατο διὰ τὸ ἕδος τοῦ ἀληθοῦς εἶναι θεοῦ ·
γραφέων μὲν γὰρ καὶ πλαστῶν ἔργα μιμήματα τῶν αἰσθητῶν θεῶν εἰσιν ·
τὸν δὲ ἀόρατον εἰκονογραφεῖν ἢ διαπλάττειν οὐχ ὅσιον ἐνομίσθη τοῖς ἡμετέροις προγόνοις .
ἀγρίππας ἐτίμησε τὸ ἱερὸν ἐλθών , ὁ πάππος σου , καὶ ὁ Σεβαστὸς διὰ τοῦ κελεῦσαι τὰς πανταχόθεν ἀπαρχὰς ἐπιστολαῖς πέμπειν ἐκεῖσε καὶ διὰ τῆς ἐντελεχοῦς θυσίας ·
καὶ ἡ προμάμμη σου * * * ὅθεν οὐδείς , οὐχ Ἕλλην , οὐ βάρβαρος , οὐ σατράπης , οὐ βασιλεύς , οὐκ ἐχθρὸς ἄσπονδος , οὐ στάσις , οὐ πόλεμος , οὐχ ἅλωσις , οὐ πόρθησις , οὐκ ἄλλο τι τῶν ὄντων οὐδὲν ἐνεωτέρισέ ποτε οὕτως εἰς τὸν νεών , ὡς ἄγαλμα ἢ ξόανον ἤ τι τῶν χειροκμήτων ἱδρύσασθαι .
καὶ γὰρ εἰ τοῖς οἰκήτορσι τῆς χώρας ἀπήχθοντο δυσμενεῖς ὄντες , ἀλλ αἰδώς γέ τις ἢ φόβος εἰσῄει παραλῦσαί τι τῶν ἐξ ἀρχῆς νενομισμένων ἐπὶ τιμῇ τοῦ ποιητοῦ τῶν ὅλων καὶ πατρός ·
ᾔδεσαν γὰρ ἐκ τούτων καὶ τῶν ὁμοιοτρόπων τὰς τῶν θεηλάτων κακῶν φυομένας ἀνηκέστους συμφοράς .
ἧς χάριν αἰτίας ἀσεβὲς σπέρμα σπείρειν εὐλαβοῦντο δεδιότες , μὴ θερίζειν ἀναγκασθῶσι τοὺς ἐπ ὀλέθρῳ παντελεῖ καρπούς 0 .
ἀλλὰ τί μοι ξένους καλεῖν μάρτυρας ἔχοντι πολλοὺς τῶν οἰκειοτάτων σοι παραστῆσαι ;
μάρκος Ἀγρίππας εὐθέως , ὁ πρὸς μητρός σου πάππος , ἐν Ἰουδαίᾳ γενόμενος , ἡνίκα Ἡρῴδης ὁ ἐμὸς πάππος ἐβασίλευε τῆς χώρας , ἀναβῆναι μὲν ἀπὸ θαλάττης εἰς τὴν μητρόπολιν ἐν μεσογείῳ κειμένην ἠξίωσε ·
θεασάμενος δὲ τὸ ἱερὸν καὶ τὸν τῶν ἱερέων κόσμον καὶ τὴν τῶν ἐγχωρίων ἁγιστείαν , ἠγάσθη χρῆμα νομίσας ὑπέρσεμνόν τι καὶ παντὸς λόγου μεῖζον ἑωρακέναι , καὶ διήγημα οὐδὲν ἦν ἕτερον αὐτῷ πρὸς τοὺς συνόντας τότε τῶν ἑταίρων ἢ ὁ τοῦ νεὼ καὶ τῶν κατ αὐτὸν ἁπάντων ἔπαινος 0 .
ὅσας γοῦν ἡμέρας διέτριψεν ἐν τῇ πόλει κατὰ χάριν τὴν πρὸς Ἡρῴδην , ἐφοίτησεν εἰς τὸ τέμενος τερπόμενος τῇ θέᾳ καὶ τῆς κατασκευῆς καὶ τῶν θυσιῶν καὶ τῆς περὶ τὰ ἱερουργούμενα λειτουργίας καὶ τάξεως καὶ τῆς περὶ τὸν ἀρχιερέα σεμνότητος , ὁπότε ἀσκηθείη τῇ ἱερᾷ στολῇ καὶ κατάρχοι τῶν ἱερῶν .
ἀναθήμασι δὲ κοσμήσας ὅσοις ἐξῆν τὸ ἱερὸν καὶ τοὺς οἰκήτορας εὐεργετήσας ὅσα μὴ βλάψει χαριζόμενος , Ἡρῴδην εὐφημήσας πολλὰ καὶ εὐφημηθεὶς μυρία , παρεπέμφθη μέχρι λιμένων , οὐχ ὑπὸ μιᾶς πόλεως , ἀλλ  ὑπὸ τῆς χώρας ἁπάσης , φυλλοβολούμενός τε καὶ θαυμαζόμενος ἐπ  εὐσεβείᾳ .
τί δὲ ὁ ἕτερός σου πάππος Τιβέριος Καῖσαρ 0 ;
οὐχὶ τ αὐτὰ φαίνεται προῃρημένος ;
ἐν γοῦν τρισὶ καὶ εἴκοσιν ἔτεσιν οἷς αὐτοκράτωρ ἐγένετο τὴν κατὰ τὸ ἱερὸν ἐκ μηκίστων χρόνων παραδεδομένην θρησκείαν ἐτήρησεν , οὐδὲν αὐτῆς παραλύσας ἢ παρακινήσας μέρος .
ἔχω δέ τι καὶ φιλοτίμημα αὐτοῦ προσδιηγήσασθαι , καίτοι μυρίων ἀπολελαυκὼς ὅτε ἔζη κακῶν ·
ἀλλὰ τ ἀληθὲς φίλον καὶ σοὶ τίμιον 0 .
πιλᾶτος ἦν τῶν ὑπάρχων ἐπίτροπος ἀποδεδειγμένος τῆς Ἰουδαίας ·
οὗτος οὐκ ἐπὶ τιμῇ Τιβερίου μᾶλλον ἢ ἕνεκα τοῦ λυπῆσαι τὸ πλῆθος ἀνατίθησιν ἐν τοῖς κατὰ τὴν ἱερόπολιν Ἡρῴδου βασιλείοις ἐπιχρύσους ἀσπίδας μή τε μορφὴν ἐχούσας μή τε ἄλλο τι τῶν ἀπηγορευμένων , ἔξω τινὸς ἐπιγραφῆς ἀναγκαίας , ἣ δύο ταῦτα ἐμήνυε , τόν τε ἀναθέντα καὶ ὑπὲρ οὗ ἡ ἀνάθεσις 0 .
ἐπεὶ δὲ ᾔσθοντο οἱ πολλοί  καὶ περιβόητον ἦν ἤδη τὸ πρᾶγμα  , προστησάμενοι τούς τε βασιλέως υἱεῖς τέτταρας οὐκ ἀποδέοντας τό τε ἀξίωμα καὶ τὰς τύχας βασιλέων καὶ τοὺς ἄλλους ἀπογόνους καὶ τῶν παρ αὐτοῖς τοὺς ἐν τέλει παρεκάλουν τὸ νεωτερισθὲν περὶ τὰς ἀσπίδας εἰς ἐπανόρθωσιν ἀγαγεῖν καὶ μὴ κινεῖν ἔθη πάτρια τὸν πρὸ τοῦ πάντα αἰῶνα διαφυλαχθέντα καὶ πρὸς βασιλέων καὶ πρὸς αὐτοκρατόρων ἀκίνητα .
στερρῶς δὲ ἀντιλέγοντος  ἦν γὰρ τὴν φύσιν ἀκαμπὴς καὶ μετὰ τοῦ αὐθάδους ἀμείλικτος  , ἀνεβόησαν ·
„ μὴ στασίαζε , μὴ πολεμοποίει , μὴ κατάλυε τὴν εἰρήνην ·
οὐκ ἔστιν ἀτιμία νόμων ἀρχαίων αὐτοκράτορος τιμή .
μὴ πρόφασις τῆς εἰς τὸ ἔθνος ἐπηρείας ἔστω σοι Τιβέριος ·
οὐδὲν ἐθέλει τῶν ἡμετέρων καταλύεσθαι .
εἰ δὲ φῄς , αὐτὸς ἐπίδειξον ἢ διάταγμα ἢ ἐπιστολὴν ἤ τι ὁμοιότροπον , ἵνα παυσάμενοι τοῦ σοὶ διενοχλεῖν πρέσβεις ἑλόμενοι δεώμεθα τοῦ δεσπότου . "
τὸ τελευταῖον τοῦτο μάλιστα αὐτὸν ἐξετράχυνε καταδείσαντα , μὴ τῷ ὄντι πρεσβευσάμενοι καὶ τῆς ἄλλης αὐτὸν ἐπιτροπῆς ἐξελέγξωσι τὰς δωροδοκίας , τὰς ὕβρεις , τὰς ἁρπαγάς , τὰς αἰκίας , τὰς ἐπηρείας , τοὺς ἀκρίτους καὶ ἐπαλλήλους φόνους , τὴν ἀνήνυτον καὶ ἀργαλεωτάτην ὠμότητα διεξελθόντες .
οἷα οὖν ἐγκότως ἔχων καὶ βαρύμηνις ὢν ἄνθρωπος ἐν ἀμηχάνοις ἦν , μή τε καθελεῖν τὰ ἅπαξ ἀνατεθέντα θαρρῶν μή τε βουλόμενός τι τῶν πρὸς ἡδονὴν τοῖς ὑπηκόοις ἐργάσασθαι , ἅμα δὲ καὶ τὴν ἐν τούτοις σταθερότητα Τιβερίου μὴ ἀγνοῶν ·
ἅπερ ὁρῶντες οἱ ἐν τέλει καὶ συνιέντες , ὅτι μετανοεῖ μὲν ἐπὶ τοῖς πεπραγμένοις , δοκεῖν δὲ οὐ βούλεται , γράφουσι Τιβερίῳ δεητικωτάτας ἐπιστολάς .
ὁ δὲ διαναγνοὺς οἷα μὲν εἶπε Πιλᾶτον , οἷα δὲ ἠπείλησεν ·
ὡς δὲ ὠργίσθη , καίτοι οὐκ εὔληπτος ὢν ὀργῇ , περιττόν ἐστι διηγεῖσθαι , τοῦ πράγματος ἐξ αὑτοῦ φωνὴν ἀφιέντος .
εὐθέως γὰρ οὐ δὲ εἰς τὴν ὑστεραίαν ὑπερθέμενος ἐπιστέλλει , μυρία μὲν τοῦ καινουργηθέντος τολμήματος ὀνειδίζων καὶ ἐπιπλήττων , κελεύων δὲ αὐτίκα καθελεῖν τὰς ἀσπίδας καὶ μετακομισθῆναι ἐκ τῆς μητροπόλεως εἰς τὴν ἐπὶ θαλάττῃ Καισάρειαν , ἐπώνυμον τοῦ προπάππου Σεβαστήν , ἵνα ἀνατεθεῖεν ἐν τῷ Σεβαστείῳ ·
καὶ ἀνετέθησαν .
οὕτως ἀμφότερα ἐφυλάχθη , καὶ ἡ τιμὴ τοῦ αὐτοκράτορος , καὶ ἡ περὶ τὴν πόλιν ἀρχαία συνήθεια .
τότε μὲν οὖν ἀσπίδες ἦσαν , αἷς οὐδὲν ἀνεζωγράφητο μίμημα ·
νυνὶ δὲ κολοσσιαῖος ἀνδριάς 0 .
καὶ τότε μὲν ἡ ἀνάθεσις ἐν οἰκίᾳ τῶν ἐπιτρόπων ἦν ·
τὴν δὲ μέλλουσάν φασιν ἐσωτάτω τοῦ ἱεροῦ κατ  αὐτὰ τὰ ἄδυτα γίνεσθαι , εἰς ἃ ἅπαξ τοῦ ἐνιαυτοῦ ὁ μέγας ἱερεὺς εἰσέρχεται τῇ νηστείᾳ λεγομένῃ μόνον ἐπιθυμιάσων καὶ κατὰ τὰ πάτρια εὐξόμενος φορὰν ἀγαθῶν εὐετηρίαν τε καὶ εἰρήνην ἅπασιν ἀνθρώποις .
κ ἂν ἄρα τίς που , οὐ λέγω τῶν ἄλλων Ἰουδαίων , ἀλλὰ καὶ τῶν ἱερέων , οὐχὶ τῶν ὑστάτων , ἀλλὰ τῶν τὴν εὐθὺς μετὰ τὸν πρῶτον τάξιν εἰληχότων , ἢ καθ αὑτὸν ἢ καὶ μετ ἐκείνου συνεισέλθῃ , μᾶλλον δὲ κ ἂν αὐτὸς ὁ ἀρχιερεὺς δυσὶν ἡμέραις τοῦ ἔτους ἢ καὶ τῇ αὐτῇ τρὶς ἢ καὶ τετράκις εἰσφοιτήσῃ , θάνατον ἀπαραίτητον ὑπομένει .
τοσαύτη τίς ἐστιν ἡ περὶ τὰ ἄδυτα φυλακὴ τοῦ νομοθέτου μόνα ἐκ πάντων ἄβατα καὶ ἄψαυστα βουληθέντος αὐτὰ διατηρεῖσθαι .
πόσους ἂν οὖν οἴει θανάτους ἑκουσίως ὑπομένειν τοὺς περὶ ταῦτα ὡσιωμένους , εἰ θεάσαιντο τὸν ἀνδριάντα εἰσκομιζόμενον ;
ἐμοὶ μὲν δοκοῦσι γενεὰς ὅλας αὐταῖς γυναιξὶ καὶ τέκνοις ἀποσφάξαντες ἐπὶ τοῖς τῶν οἰκείων πτώμασιν ἑαυτοὺς τελευταῖον καθιερεύσειν .
ταῦτα μὲν Τιβέριος ἔγνω .
τί δὲ ὁ σὸς πρόπαππος , ὁ τῶν πώποτε γενομένων αὐτοκρατόρων ἄριστος , ὁ πρῶτος ἀρετῆς ἕνεκα καὶ τύχης Σεβαστὸς ὀνομασθείς , ὁ τὴν εἰρήνην διαχέας πάντῃ διὰ γῆς καὶ θαλάττης ἄχρι τῶν τοῦ κόσμου περάτων 0 ;
οὐκ ἀκοῇ πυνθανόμενος τὰ περὶ τὸ ἱερὸν καὶ ὅτι οὐδέν ἐστιν ἀφίδρυμα ἐν αὐτῷ χειρόκμητον , ὁρατὸν ἀοράτου μίμημα φύσεως , ἐθαύμαζε καὶ προσεκύνει , φιλοσοφίας οὐκ ἄκροις χείλεσι γευσάμενος ἀλλ ἐπὶ πλέον ἑστιαθεὶς καὶ σχεδόν τι καθ ἑκάστην ἡμέραν ἑστιώμενος , τὰ μὲν μνήμαις ὧν ἡ διάνοια προμαθοῦσα τὰ φιλοσοφίας ἀνεπόλει , τὰ δὲ καὶ ταῖς τῶν συνόντων ἀεὶ λογίων συνδιαιτήσεσι ;
κατὰ γὰρ τὰς ἐν δείπνῳ συνουσίας ὁ πλεῖστος χρόνος ἀπενέμετο τοῖς ἀπὸ παιδείας , ἵνα μὴ τὸ σῶμα μόνον ἀλλὰ καὶ ἡ ψυχὴ τοῖς οἰκείοις ἀνατρέφοιτο .
τεκμηρίοις δὲ ἀφθόνοις πιστώσασθαι δυνάμενος τὸ βούλημα τοῦ Σεβαστοῦ προπάππου σου δυσὶν ἀρκεσθήσομαι .
τὸ μὲν γὰρ πρῶτον ἐπέστειλε τοῖς ἐπιτρόποις τῶν κατὰ τὴν Ἀσίαν ἐπικρατειῶν , πυθόμενος ὀλιγωρεῖσθαι τὰς ἱερὰς ἀπαρχάς , ἵνα ἐπιτρέπωσι τοῖς Ἰουδαίοις μόνοις εἰς τὰ συναγώγια συνέρχεσθαι ·
μὴ γὰρ εἶναι ταῦτα συνόδους ἐκ μέθης καὶ παροινίας ἐπισυστάσας , ὡς λυμαίνεσθαι τὰ τῆς εἰρήνης , ἀλλὰ διδασκαλεῖα σωφροσύνης καὶ δικαιοσύνης ἀνδρῶν ἐπιτηδευόντων μὲν ἀρετήν , ἀπαρχὰς δὲ ἐτησίους συμφερόντων , ἐξ ὧν ἀνάγουσι θυσίας στέλλοντες ἱεροπομποὺς εἰς τὸ ἐν Ἱεροσολύμοις ἱερόν .
εἶτα κελεύει μηδένα ἐμποδὼν ἵστασθαι τοῖς Ἰουδαίοις μή τε συνιοῦσι μή τε συνεισφέρουσι μή τε διαπεμπομένοις κατὰ τὰ πάτρια εἰς Ἱεροσόλυμα ·
ταῦτα γὰρ εἰ καὶ μὴ τοῖς ῥήμασι , τοῖς γοῦν πράγμασιν ἐπέσταλται 0 .
μίαν δὲ ἐπιστολὴν ὑποτέταχα πρὸς τὴν σὴν τοῦ δεσπότου πειθώ , ἣν Γάιος Νορβανὸς Φλάκκος ἐπιστέλλει δηλῶν τὰ ὑπὸ Καίσαρος αὐτῷ γραφέντα .
ἔστι δὲ τῆς ἐπιστολῆς τὸ ἀντίγραφον τόδε ·
γάιος Νορβανὸς Φλάκκος ἀνθύπατος Ἐφεσίων ἄρχουσι χαίρειν .
καῖσάρ μοι ἔγραψεν , Ἰουδαίους , οὗ ἂν ὦσιν , ἰδίῳ ἀρχαίῳ ἐθισμῷ νομίζειν συναγομένους χρήματα φέρειν , ἃ πέμπουσιν εἰς Ἱεροσόλυμα ·
τούτους οὐκ ἠθέλησε κωλύεσθαι τοῦτο ποιεῖν .
ἔγραψα οὖν ὑμῖν , ἵν εἰδῆτε , ὡς ταῦτα οὕτως γίνεσθαι κελεύει .
ἆρ  οὐκ ἐναργὴς πίστις ἐστίν , αὐτοκράτορ , τῆς Καίσαρος προαιρέσεως , ᾗ περὶ τὴν τοῦ ἡμετέρου ἱεροῦ τιμὴν ἐκέχρητο , μὴ βουληθεὶς τῷ κοινῷ τύπῳ τῶν συνόδων ἀναιρεθῆναι τὰς τῶν Ἰουδαίων εἰς τ αὐτὸ συμφοιτήσεις , ἃς ἀπαρχῶν ἕνεκα ποιοῦνται καὶ τῆς ἄλλης εὐσεβείας ;
ἕτερον δέ ἐστιν οὐκ ἀποδέον τούτου δεῖγμα σαφέστατον τῆς βουλήσεως τοῦ Σεβαστοῦ ·
διετάξατο γὰρ ἐκ τῶν ἰδίων προσόδων ἀνάγεσθαι θυσίας ἐντελεχεῖς ὁλοκαύτους τῷ ὑψίστῳ θεῷ καθ ἑκάστην ἡμέραν , αἳ καὶ μέχρι νῦν ἐπιτελοῦνται ·
ἄρνες εἰσὶ δύο καὶ ταῦρος τὰ ἱερεῖα , οἷς Καῖσαρ ἐφαίδρυνε τὸν βωμὸν ἐπιστάμενος σαφῶς , ὅτι οὐδέν ἐστιν ἀφίδρυμα οὔ τε φανερὸν οὔ τε ἀφανές ·
ἀλλὰ γὰρ ὁ τοσοῦτος ἡγεμὼν καὶ φιλόσοφος οὐδενὸς δεύτερος ἐλογίσατο παρ ἑαυτῷ , ὅτι ἀναγκαῖόν ἐστιν ἐν τοῖς περιγείοις ἐξαίρετον ἀπονενεμῆσθαι τόπον ἱερὸν τῷ ἀοράτῳ θεῷ μηδὲν ὁρατὸν ἀπεικόνισμα περιέξοντα πρὸς μετουσίαν ἐλπίδων χρηστῶν καὶ ἀπόλαυσιν ἀγαθῶν τελείων .
ὑφηγητῇ τοιούτῳ τῆς εὐσεβείας χρησαμένη καὶ ἡ προμάμμη σου Ἰουλία Σεβαστὴ κατεκόσμησε τὸν νεὼν χρυσαῖς φιάλαις καὶ σπονδείοις καὶ ἄλλων ἀναθημάτων πολυτελεστάτων πλήθει ·
τί παθοῦσα καὶ αὕτη , μηδενὸς ἔνδον ὄντος ἀφιδρύματος 0 ;
ἀσθενέστεραι γάρ πώς εἰσιν αἱ γνῶμαι τῶν γυναικῶν ἔξω τῶν αἰσθητῶν μηδὲν ἰσχύουσαι νοητὸν καταλαβεῖν .
ἡ δέ γε καθάπερ ἐν τοῖς ἄλλοις ὅλον τὸ γένος κ ἀν τούτῳ διήνεγκεν , ὑπὸ παιδείας ἀκράτου φύσει καὶ μελέτῃ περιγεγενημένη , ἀρρενωθεῖσα τὸν λογισμόν , ὃς οὕτως ὀξυδερκὴς ἐγεγένητο , ὡς μᾶλλον τὰ νοητὰ καταλαμβάνειν τῶν αἰσθητῶν καὶ ταῦτα νομίζειν ἐκείνων εἶναι σκιάς 0 .
ἔχων οὖν , δέσποτα , τῆς ἡμερωτέρας προαιρέσεως τοιαῦτα παραδείγματα , πάντα οἰκειότατα καὶ συγγενέστατα ἀφ ὧν ἐσπάρης καὶ ἀνέβλαστες καὶ τοσοῦτον ηὐξήθης , διατήρησον ἃ κ ἀκείνων ἕκαστος 0 .
παρακλητεύουσι τοῖς νόμοις αὐτοκράτορες πρὸς αὐτοκράτορα , Σεβαστοὶ πρὸς Σεβαστόν , πάπποι καὶ πρόγονοι πρὸς ἔκγονον , πλείους πρὸς ἕνα , μονονουχὶ φάσκοντες 0 1 2 ·
ἐν ταῖς ἡμετέραις βουλήσεσιν ἃ μέχρι καὶ τήμερον ἐφυλάχθη νόμιμα μὴ καθέλῃς ·
καὶ γὰρ εἰ μηδὲν ἐκ τῆς καταλύσεως αὐτῶν ἀπαντηθείη παλίμφημον , ἀλλ  ἥ γε τοῦ μέλλοντος ἀδηλότης καὶ τοῖς θαρραλεωτάτοις , εἰ μὴ καταφρονηταὶ τῶν θείων εἰσίν , οὐ παντελῶς ἐστιν ἄφοβος 0 .
ἐὰν καταλέγωμαι τὰς εἰς ἐμαυτὸν ἐκ σοῦ γενομένας εὐεργεσίας , ἐπιλείψει με ἡ ἡμέρα , πρὸς τῷ μη δὲ ἁρμόττον εἶναι προηγούμενον ἔργον πάρεργον ἑτέρου ποιεῖσθαι λόγου ·
κ ἂν ἡσυχάζω μέντοι , τὰ πράγματα αὐτὰ βοᾷ καὶ φωνὴν ἀφίησιν .
ἔλυσάς με σιδήρῳ δεδεμένον ·
τίς οὐκ οἶδεν ;
ἀλλὰ μὴ χαλεπωτέροις δεσμοῖς , αὐτοκράτορ , ἐπισφίγξῃς ·
οἱ μὲν γὰρ λυθέντες μέρει περιβέβληντο τοῦ σώματος , οἱ δὲ νῦν προσδοκώμενοι ψυχῆς εἰσιν , ὅλην αὐτὴν δι ὅλων μέλλοντες πιέζειν .
τὸν ἐπικρεμάμενον ἀεὶ τοῦ θανάτου φόβον ἀπώσω καὶ τεθνεῶτα τῷ δέει ζωπυρήσας καθάπερ ἐκ παλιγγενεσίας ἀνήγειρας ·
διατήρησον τὴν χάριν , αὐτοκράτορ , ἵνα μὴ ὁ σὸς Ἀγρίππας ἀποτάξηται τῷ βίῳ ·
δόξω γὰρ οὐ τοῦ σωθῆναι χάριν ἀφεῖσθαι μᾶλλον ἢ τοῦ βαρυτέρας ἐνδεξάμενος συμφορὰς ἐπισημότερον τελευτῆσαι 0 .
τὸν μέγιστον καὶ εὐτυχέστατον ἐν ἀνθρώποις κλῆρον ἐχαρίσω μοι , βασιλείαν , πάλαι μὲν μιᾶς χώρας , αὖθις δὲ καὶ ἑτέρας μείζονος , τὴν Τραχωνῖτιν λεγομένην καὶ τὴν Γαλιλαίαν συνάψας ·
μὴ τὰ πρὸς περιουσίαν μοι χαρισάμενος , ὦ δέσποτα , τὰ ἀναγκαῖα ἀφέλῃς μη δὲ εἰς φῶς ἀναγαγὼν τηλαυγέστατον ἐξ ὑπαρχῆς εἰς βαθύτατον σκότος ῥίψῃς .
ἐξίσταμαι τῶν λαμπρῶν ἐκείνων , τὴν πρὸ μικροῦ τύχην οὐ παραιτοῦμαι , πάντα ὑπαλλάττομαι ἑνός , τοῦ μὴ κινηθῆναι τὰ πάτρια .
τίς γὰρ ἄν μου γένοιτο λόγος ἢ παρὰ τοῖς ὁμοφύλοις ἢ παρὰ τοῖς ἄλλοις ἅπασιν ἀνθρώποις ;
ἀνάγκη γὰρ δυοῖν θάτερον ἢ προδότην τῶν ἰδίων ἢ σοὶ μηκέτι ὁμοίως φίλον νομισθῆναι 0 ·
ὧν τί ἂν εἴη μεῖζον κακόν ;
εἰ μὲν γὰρ ἐν τῇ τάξει τῶν ἑταίρων ἔτι καταριθμοῦμαι , προδοσίας ἐξοίσομαι δόξαν , ἐὰν μή τε ἡ πατρὶς ἀπαθὴς παντὸς κακοῦ διαφυλαχθῇ μή τε τὸ ἱερὸν ἄψαυστον 0 ·
τὰ γὰρ τῶν ἑταίρων καὶ προσπεφευγότων ταῖς αὐτοκρατορικαῖς ἐπιφανείαις ὑμεῖς οἱ μεγάλοι διασῴζετε .
εἰ δὲ ὑποικουρεῖ τί σου τὴν διάνοιαν ἔχθος , μὴ δήσῃς ὡς Τιβέριος , ἀλλὰ καὶ τὴν τοῦ δεθῆναί ποτε αὖθις ἐλπίδα συνανελὼν κέλευσον ἐκποδὼν αὐτίκα γενέσθαι 0 ·
τί γὰρ ἐμοὶ ζῆν καλόν , ᾧ μία σωτηρίας ἐλπὶς ἦν τὸ σὸν εὐμενές 0 ;
“ Ταῦτα γράψας καὶ σφραγισάμενος πέμπει Γαΐῳ καὶ συγκλεισάμενος οἴκοι κατέμενεν , ἀγωνιῶν καὶ συγκεχυμένος καὶ πῶς ἐντύχοι μάλιστα φροντίζων ·
οὐ γὰρ βραχὺς ἐπέρριπτο κίνδυνος , ἀλλ ὁ περὶ ἀναστάσεως καὶ ἀνδραποδισμοῦ καὶ παντελοῦς πορθήσεως , οὐ μόνον τοῖς τὴν ἱερὰν χώραν κατοικοῦσιν ἀλλὰ καὶ τοῖς πανταχοῦ τῆς οἰκουμένης Ἰουδαίοις 0 .
λαβὼν δὲ καὶ διαναγινώσκων ἐφ ἑκάστῳ τῶν νοημάτων ἅμα μὲν ᾤδει , μὴ κατορθουμένου τοῦ βουλήματος , ἅμα δὲ καὶ ἐπεκλᾶτο ταῖς δικαιολογίαις ὁμοῦ καὶ δεήσεσι , καὶ τὸν Ἀγρίππαν τῇ μὲν ἐπῄνει , τῇ δὲ ἐμέμφετο ·
ᾐτιᾶτο μὲν τῆς εἰς τοὺς ὁμοφύλους ἄγαν ἀρεσκείας μόνους ἀνθρώπων ἀφηνιάζοντας καὶ ἐκτρεπομένους αὐτοῦ τὴν ἐκθέωσιν , ἐπῄνει δὲ τὸ μηδὲν ἐν ἑαυτῷ συσκιάζειν καὶ ἐπικρύπτειν , ἅπερ ἔλεγεν εἶναι δείγματα ἐλευθεριωτάτων καὶ εὐγενεστάτων ἠθῶν .
ἡμερωθεὶς οὖν ὅσα τῷ δοκεῖν ἀποκρίσεων χρηστοτέρων Ἀγρίππαν ἠξίωσε , τὸ ἀνωτάτω καὶ μέγιστον δωρούμενος , τὸ μηκέτι γενέσθαι τὴν ἀνάθεσιν ·
καὶ Ποπλίῳ Πετρωνίῳ , τῷ τῆς Συρίας ἐπιτρόπῳ , κελεύει γραφῆναι μηδὲν ἐπὶ τῷ ἱερῷ τῶν Ἰουδαίων ἔτι νεώτερον κινεῖν .
ὅμως μέντοι καὶ τὴν χάριν διδοὺς ἔδωκεν οὐκ ἀκέραιον , ἀλλ ἀναμίξας αὐτῇ δέος ἀργαλεώτατον ·
προσγράφει γάρ ·
„ ἐὰν δέ τινες ἐν ταῖς ὁμόροις ἔξω μιᾶς τῆς μητροπόλεως ἐθέλοντες βωμοὺς ἢ ἱερὰ ἤ τινας εἰκόνας ἢ ἀνδριάντας ὑπὲρ ἐμοῦ καὶ τῶν ἐμῶν ἱδρύεσθαι κωλύωνται , τοὺς εἴργοντας ἢ παραχρῆμα κολάζειν ἢ εἰς αὐτὸν ἀνάγειν 0 .
“ τοῦτο δὲ οὐδὲν ἦν ἕτερον ἢ στάσεων καὶ ἐμφυλίων πολέμων ἀρχὴ καὶ τῆς δωρεᾶς , ἣν ἐπ εὐθείας ἐδόκει παρασχεῖν , πλάγιός τις ἀναίρεσις 0 ·
ἔμελλον γὰρ οἱ μὲν κατὰ τὴν πρὸς Ἰουδαίους φιλονεικίαν μᾶλλον ἢ τὸ πρὸς Γάιον εὐσεβὲς καταπλήσειν τὴν χώραν ἅπασαν ἀναθημάτων , οἱ δὲ ἐν ὄψεσι ταῖς αὑτῶν τὴν τῶν πατρίων ὁρῶντες κατάλυσιν , εἰ καὶ πάντων ἦσαν πρᾳοπαθέστατοι , μὴ ἀνέχεσθαι , Γάιος δὲ τοὺς παρακινηθέντας τιμωρίᾳ κρίνων μεγίστῃ ἀνατεθῆναι πάλιν κελεύειν τὸν ἀνδριάντα ἐν τῷ ἱερῷ 0 1 .
προνοίᾳ δέ τινι καὶ ἐπιμελείᾳ τοῦ πάντα ἐφορῶντος καὶ σὺν δίκῃ πρυτανεύοντος θεοῦ τῶν ὁμόρων παρεκίνησεν οὐδὲν οὐ δὲ εἷς , ὡς μὴ χρείαν τινὰ γενέσθαι , ᾗ πρὸ μετριωτέρας μέμψεως ἀπαραίτητος ἔμελλεν ἀπαντᾶσθαι συμφορά .
τί δὲ ὄφελος 0 ;
οὐ δὲ γὰρ ἠρεμούντων ὁ Γάιος ἠρέμει , μετανοῶν ἐπὶ τῇ χάριτι ἤδη καὶ τὴν πρὸ μικροῦ ζωπυρῶν ἐπιθυμίαν ·
προστάττει γὰρ ἕτερον ἀνδριάντα δημιουργεῖσθαι κολοσσιαῖον χαλκοῦν ἐπίχρυσον ἐν Ῥώμῃ , μηκέτι τὸν ἐν Σιδῶνι κινῶν , ἵνα μὴ τῇ κινήσει διαταράξῃ τὸ πλῆθος , ἀλλ ἠρεμοῦντος καὶ τῆς ὑπονοίας ἀπηλλαγμένου κατὰ πολλὴν ἡσυχίαν ἀφανῶς ἐν ταῖς ναυσὶ κομισθέντα λαθὼν τοὺς πολλοὺς ἐξαίφνης ἱδρύσηται .
τοῦτο δὲ πράξειν ἔμελλεν ἐν παράπλῳ κατὰ τὴν εἰς Αἴγυπτον ἀποδημίαν .
ἄλεκτος γάρ τις αὐτὸν ἔρως κατεῖχε τῆς Ἀλεξανδρείας , εἰς ἣν ἐπόθει σπουδῇ πάσῃ παραγενέσθαι καὶ ἀφικόμενος πλεῖστον χρόνον ἐνδιαιτηθῆναι , νομίζων τὴν ἐκθέωσιν , ἣν ὠνειροπόλει , μίαν ταύτην πόλιν καὶ γεγεννηκέναι καὶ συναυξήσειν καὶ ταῖς ἄλλαις παράδειγμα γεγενῆσθαι τοῦ σεβασμοῦ , μεγίστην τε οὖσαν καὶ ἐν καλῷ τῆς οἰκουμένης ·
τὰ γὰρ τῶν μεγάλων εἴ τε ἀνδρῶν εἴ τε πόλεων τοὺς καταδεεστέρους ἄνδρας τε καὶ δήμους ζηλοῦν ἐπιχειρεῖν 0 1 .
ἦν μέντοι καὶ πρὸς τ ἄλλα πάντα τὴν φύσιν ἄπιστος , ὡς , εἰ καί τι χρηστὸν ἐργάσαιτο , μετανοεῖν εὐθὺς καὶ τρόπον τινὰ δι οὗ καὶ ταυτὶ λυθήσεται ζητεῖν μετὰ μείζονος ἀνίας καὶ βλάβης .
δεσμώτας ἔλυσεν ἐνίους ἐπ οὐδεμιᾷ προφάσει , πάλιν ἔδησε βαρυτέραν τῆς προτέρας ἐπαγαγὼν συμφοράν , τὴν ἐκ δυσελπιστίας .
πάλιν κατέγνω φυγὴν ἑτέρων θάνατον προσδοκησάντων , οὐκ ἐπειδὴ συνῄδεσαν αὑτοῖς ἄξια θανάτου πεπραχόσιν ἢ συνόλως βραχυτέρας ἡστινοσοῦν τιμωρίας , ἀλλὰ διὰ τὴν ὑπερβάλλουσαν ὠμότητα τοῦ δικαστοῦ μὴ προσδοκῶντες ἀποφεύξεσθαι .
τούτοις ἕρμαιον ἦν ἡ φυγὴ καὶ ἰσότιμος καθόδῳ τὸν περὶ ψυχῆς ἀνωτάτω κίνδυνον ἀποδεδρακέναι νομίζουσιν .
ἀλλ  οὐ μακρὸς διῆλθε χρόνος , καὶ τῶν στρατευομένων ἐπιπέμψας τινάς , μηδενὸς καινοτέρου προσπεσόντος , τοὺς ἀρίστους καὶ εὐγενεστάτους ἤδη ζῶντας ὡς ἐν πατρίσι ταῖς νήσοις καὶ τὴν ἀτυχίαν εὐτυχέστατα φέροντας ἀθρόους ἀνῄρει , πένθος οἰκτρότατον καὶ ἀπροσδόκητον οἴκοις τῶν ἐν Ῥώμῃ μεγάλων προσβαλών .
εἰ δέ τισι καὶ δωρεὰν ἔδωκεν ἀργύριον , οὐχ ὡς δάνειον ἀνέπραττε τόκους προσεκλέγων καὶ ἐπιτοκίας , ἀλλ ὡς φώριον μετὰ μεγίστης τῶν λαβόντων ζημίας 0 ·
οὐ γὰρ ἐξήρκει τὰ δοθέντα τοῖς ἀθλίοις ἀποτιννύειν , ἀλλὰ καὶ τὰς οὐσίας ὅλας προσεισέφερον , ἃς ἢ παρὰ γονέων ἢ παρ οἰκείων ἢ φίλων ἐκληρονόμουν ἢ ποριστὴν ἑλόμενοι βίον ἐκτήσαντο αὐτοὶ δι ἑαυτῶν .
οἱ δ εὐπάρυφοι καὶ σφόδρ εὐδοκιμεῖν οἰόμενοι τρόπον ἕτερον τὸν σὺν ἡδονῇ μετὰ προσποιήσεως φιλικῆς ἐβλάπτοντο , πάμπολλα μὲν εἰς τὰς ἀκρίτους καὶ ἀτάκτους καὶ ἐξαπιναίους ἀποδημίας ἀναλίσκοντες , πάμπολλα δὲ εἰς τὰς ἑστιάσεις ·
ὅλας γὰρ οὐσίας ἐξανάλουν εἰς ἑνὸς δείπνου παρασκευήν , ὡς καὶ δανείζεσθαι ·
τοσαύτη τις ἦν ἡ πολυτέλεια .
τοιγαροῦν ἀπηύχοντό τινες ἤδη τὰς δεδομένας ὑπ  αὐτοῦ χάριτας , ὑπολαμβάνοντες οὐκ ὠφέλειαν ἀλλὰ δέλεαρ εἶναι καὶ ἐνέδραν ἀφορήτου ζημίας .
τοσαύτη μὲν οὖν τις ἡ περὶ τὸ ἦθος ἦν ἀνωμαλία πρὸς ἅπαντας , διαφερόντως δὲ πρὸς τὸ Ἰουδαίων γένος , ᾧ χαλεπῶς ἀπεχθανόμενος τὰς μὲν ἐν ταῖς ἄλλαις πόλεσι προσευχὰς ἀπὸ τῶν κατ Ἀλεξάνδρειαν ἀρξάμενος σφετερίζεται , καταπλήσας εἰκόνων καὶ ἀνδριάντων τῆς ἰδίας μορφῆς  ὁ γὰρ ἑτέρων ἀνατιθέντων ἐφεὶς αὐτὸς ἱδρύετο δυνάμει  , τὸν δὲ ἐν τῇ ἱεροπόλει νεών , ὃς λοιπὸς ἦν ἄψαυστος ἀσυλίας ἠξιωμένος τῆς πάσης , μεθηρμόζετο καὶ μετεσχημάτιζεν εἰς οἰκεῖον ἱερόν , ἵνα Διὸς Ἐπιφανοῦς Νέου χρηματίζῃ Γαΐου .
σὺ μὲν ἄνθρωπος ὢν αἰθέρα καὶ οὐρανὸν ζητεῖς προσλαβεῖν , οὐκ ἀρκεσθεὶς τῷ πλήθει τῶν τοσούτων ἠπείρων , νήσων , ἐθνῶν , κλιμάτων , ὧν ἀνήψω τὴν ἀρχήν ;
τὸν δὲ θεὸν οὐδενὸς τῶν ἐνταῦθα καὶ παρ ἡμῖν ἀξιοῖς , οὐ χώρας , οὐ πόλεως , ἀλλὰ καὶ τὸν βραχὺν οὕτως περίβολον αὐτῷ καθιερωθέντα καὶ καθοσιωθέντα χρησμοῖς καὶ λογίοις θεσφάτοις ἀφελέσθαι διανοῇ , ἵν ἐν τῷ τῆς τοσαύτης γῆς περιβόλῳ μηδὲν ἴχνος μη δὲ ὑπόμνημα καταλειφθῇ τιμῆς καὶ εὐσεβείας τῆς εἰς τὸν ὄντως ὄντα ἀληθῆ θεόν ;
καλὰς ὑπογράφεις τῷ γένει τῶν ἀνθρώπων ἐλπίδας ·
ἀγνοεῖς ὅτι πηγὰς ἀνατέμνεις ἀθρόων κακῶν , καινουργῶν καὶ μεγαλουργῶν ἃ μή τε δρᾶν μή τε λογίζεσθαι θέμις 0 ;
* * * Ἄξιον δὲ ἐπιμνησθῆναι καὶ ὧν εἴδομέν τε καὶ ἠκούσαμεν μεταπεμφθέντες ἀγωνίσασθαι τὸν περὶ τῆς πολιτείας ἀγῶνα 0 .
εἰσελθόντες γὰρ εὐθὺς ἔγνωμεν ἀπὸ τοῦ βλέμματος καὶ τῆς κινήσεως , ὅτι οὐ πρὸς δικαστὴν ἀλλὰ κατήγορον ἀφίγμεθα , τῶν ἀντιτεταγμένων μᾶλλον ἐχθρόν .
δικαστοῦ μὲν γὰρ ἔργα ταῦτα ἦν ·
καθίσαι μετὰ συνέδρων ἀριστίνδην ἐπιλελεγμένων , ἐξεταζομένης ὑποθέσεως μεγίστης ἐν τετρακοσίοις ἔτεσιν ἡσυχασθείσης καὶ νῦν πρῶτον εἰσαγομένης ἐπὶ μυριάσι πολλαῖς τῶν Ἀλεξανδρέων Ἰουδαίων , ἑκατέρωθεν στῆναι τοὺς ἀντιδίκους μετὰ τῶν συναγορευσόντων , ἐν μέρει μὲν ἀκοῦσαι τῆς κατηγορίας , ἐν μέρει δὲ τῆς ἀπολογίας πρὸς μεμετρημένον ὕδωρ , ἀναστάντα βουλεύσασθαι μετὰ τῶν συνέδρων , τί χρὴ φανερῶς ἀποφήνασθαι γνώμῃ τῇ δικαιοτάτῃ ·
τυράννου δὲ ἀμειλίκτου δεσποτικὴν ὀφρὺν ἐπανατειναμένου τὰ πραχθέντα 0 .
χωρὶς γὰρ τοῦ μηδὲν ὧν ἀρτίως εἶπον ἐργάσασθαι , μεταπεμψάμενος τοὺς δυεῖν κήπων ἐπιτρόπους τοῦ τε Μαικήνα καὶ Λαμία  πλησίον δέ εἰσιν ἀλλήλων τε καὶ τῆς πόλεως , ἐν οἷς ἐκ τριῶν ἢ τεττάρων ἡμερῶν διέτριβε ·
κεῖθι γὰρ ἐπὶ παροῦσιν ἡμῖν ἡ κατὰ παντὸς τοῦ ἔθνους ἔμελλε σκηνοβατεῖσθαι δραματοποιία  κελεύει τὰς ἐπαύλεις αὑτῷ πάσας περιανοιχθῆναι ·
βούλεσθαι γὰρ μετὰ ἀκριβείας ἑκάστην ἰδεῖν .
ἡμεῖς δὲ ὡς αὐτὸν εἰσαχθέντες ἅμα τῷ θεάσασθαι μετ αἰδοῦς καὶ εὐλαβείας τῆς ἁπάσης νεύοντες εἰς τ οὔδαφος ἐδεξιούμεθα , Σεβαστὸν Αὐτοκράτορα προσειπόντες ·
ὁ δὲ οὕτως ἐπιεικῶς καὶ φιλανθρώπως ἀντιπροσηγόρευσεν , ὡς μὴ μόνον τὴν ὑπόθεσιν ἀλλὰ καὶ τὸ ζῆν ἀπογνῶναι .
σαρκάζων γὰρ ἅμα καὶ σεσηρὼς „ ὑμεῖς “ εἶπεν „ ἐστὲ οἱ θεομισεῖς , οἱ θεὸν μὴ νομίζοντες εἶναί με , τὸν ἤδη παρὰ πᾶσι τοῖς ἄλλοις ἀνωμολογημένον , ἀλλὰ τὸν ἀκατονόμαστον ὑμῖν ;
“ καὶ ἀνατείνας τὰς χεῖρας εἰς τὸν οὐρανὸν ἐπεφήμιζε πρόσρησιν , ἣν οὐ δὲ ἀκούειν θεμιτόν , οὐχ ὅτι διερμηνεύειν αὐτολεξεί 0 .
πόσης εὐθὺς ἀνεπλήσθησαν ἡδονῆς οἱ τῆς ἐναντίας μερίδος πρέσβεις , ἤδη κατωρθωκέναι διὰ τῆς πρώτης ἀναφθέγξεως Γαΐου τὴν πρεσβείαν νομίζοντες ·
ἐπεχειρονόμουν , ἀνωρχοῦντο , τὰς θεῶν ἁπάντων ἐπωνυμίας ἐπεφήμιζον αὐτῷ .
γανύμενον δὲ ταῖς ὑπὲρ ἀνθρωπίνην φύσιν προσρήσεσι θεασάμενος ὁ πικρὸς συκοφάντης Ἰσίδωρος „ ἔτι μᾶλλον “ ἔφη , „ δέσποτα , μισήσεις τοὺς παρόντας καὶ τοὺς ὧν εἰσιν ὁμόφυλοι , ἐὰν γνῷς τὴν εἰς σὲ κακόνοιαν αὐτῶν καὶ ἀσέβειαν ·
ἁπάντων γὰρ ἀνθρώπων ὑπὲρ σωτηρίας τῆς σῆς θυσίας ἀναγόντων εὐχαριστηρίους , οὐχ ὑπέμειναν οὗτοι μόνοι θύειν ·
ὅταν δὲ οὗτοι λέγω , καὶ τοὺς ἄλλους Ἰουδαίους συμπαραλαμβάνω .
“ ἀναβοησάντων δὲ ἡμῶν ὁμοθυμαδὸν „ κύριε Γάιε , συκοφαντούμεθα ·
καὶ γὰρ ἐθύσαμεν καὶ ἑκατόμβας ἐθύσαμεν , οὐ τὸ μὲν αἷμα τῷ βωμῷ περισπείσαντες τὰ δὲ κρέα εἰς θοίνην καὶ εὐωχίαν οἴκαδε κομίσαντες , ὡς ἔθος ἐνίοις ποιεῖν , ἀλλ ὁλόκαυτα τὰ ἱερεῖα παραδόντες τῇ ἱερᾷ φλογί , καὶ τρίς , οὐχ ἅπαξ , ἤδη 0 ·